Video: “Malema het aggressieprobleme”‘n Skermskoot uit die oorspronklike video. ŉ Video wat wys hoe Julius Malema ŉ man in ŉ kitskosrestaurant in Tzaneen, Limpopo rondstamp, het die publiek aan die gons. Talle skaar hulle by die EFF-leier, wat beweer hy het slegs die personeel van die eetplek probeer beskerm teen wat hy beskryf as die beledigende optrede van ŉ “besope rassis”. Ander glo egter weer vir Cassie Moller, wat beweer Malema het, sonder dat hy uitgelok is, aan hom begin stamp en hom beledig. Lees meer oor die voorval hier. Volgens Ernst Roets, adjunk uitvoerende hoof van AfriForum, het Malema aggressieprobleme en is dit die derde voorval waarvan die organisasie bewus is waarin hy handgemeen raak met lede van die publiek. Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.